Христо Радевски
Набеден

chitanka.info

Защо ми викат лакомия?

Ядял съм уж на поразия,

сънлив съм бил и мързелив.

А аз съм много работлив,

ям малко и не съм сънлив.

Към обед будя се едвам

и десет пъти дневно ям.

А през останалото време —

макар че много ми се дреме —

с приятели по телефона

си дрънкам, гледам от балкона

как ходи шумната тълпа

и слушам си магнетофона…

Петнайсет часа само спя

и само десет пъти ям.

И зарад всичко туй не знам

защо наричат ме лентяин

и готованко най-окаян.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.